laion/Wikipedia-Exotic huggingface dataset:
জোশকো গভারদিওল

জোশকো গভারদিওল (ক্রোয়েশীয়: Joško Gvardiol; জন্ম: ২৩ জানুয়ারি ২০০২) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং ক্রোয়েশিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন। ২০১৬ সালে, গভারদিওল ক্রোয়েশিয়া অনূর্ধ্ব-১৪ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০২১ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ২৫ ম্যাচে ২টি গোল করেছেন। জোশকো গভারদিওল ২০০২ সালের ২৩শে জানুয়ারি তারিখে ক্রোয়েশিয়ার জাগরেবে জন্মগ্রহণ করেছেন এবং সেখানেই তার শৈশব অতিবাহিত করেছেন। গভারদিওল ক্রোয়েশিয়া অনূর্ধ্ব-১৪, ক্রোয়েশিয়া অনূর্ধ্ব-১৬, ক্রোয়েশিয়া অনূর্ধ্ব-১৭, ক্রোয়েশিয়া অনূর্ধ্ব-১৯ এবং ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ক্রোয়েশিয়ার বয়সভিত্তিক দলের হয়ে তিনি প্রায় ৫ বছরে ২৫ ম্যাচে অংশগ্রহণ করে ৪টি গোল করেছেন। ৪ নভেম্বর ২০২৩ পর্যন্ত হালনাগাদকৃত। "Manchester City Squad Players" [ম্যানচেস্টার সিটির খেলোয়াড়]। mancity.com (ইংরেজি ভাষায়)। ম্যানচেস্টার: ম্যানচেস্টার সিটি ফুটবল ক্লাব। ২৬ এপ্রিল ২০২৩। ২৬ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০২৩।  "Manchester City FC Squad Information 2022/2023 – Premier League" [ম্যানচেস্টার সিটি ফুটবল ক্লাবের দলের তথ্য ২০২২/২০২৩ – প্রিমিয়ার লিগ]। premierleague.com (ইংরেজি ভাষায়)। প্রিমিয়ার লিগ। ২৬ এপ্রিল ২০২৩। ২৬ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০২৩।  উইকিমিডিয়া কমন্সে জোশকো গভারদিওল সংক্রান্ত মিডিয়া রয়েছে। জোশকো গভারদিওল – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে জোশকো গভারদিওল (ইংরেজি) সকারবেসে জোশকো গভারদিওল (ইংরেজি) বিডিফুটবলে জোশকো গভারদিওল (ইংরেজি) ইইউ-ফুটবলে জোশকো গভারদিওল (ইংরেজি) ট্রান্সফারমার্কেটে জোশকো গভারদিওল (ইংরেজি) ওয়ার্ল্ডফুটবল.নেটে জোশকো গভারদিওল (ইংরেজি) ইএসপিএন এফসিতে জোশকো গভারদিওল (ইংরেজি) ন্যাশনাল-ফুটবল-টিমস.কমে জোশকো গভারদিওল (ইংরেজি)
স্বামী সত্যানন্দ পুরী

স্বামী সত্যানন্দ পুরী (১৯০২ - ১১ মার্চ ১৯৪২), (যার পূর্ব নাম প্রফুল্ল কুমার সেন) ছিলেন একজন ভারতীয় বিপ্লবী এবং দার্শনিক। প্রফুল্ল কুমার সেন অবিভক্ত বাংলার অধুনা বাংলাদেশের ফরিদপুরে জন্ম গ্রহণ করেন। বাল্যকালেই তিনি ফরিদপুরের অনুশীলন সমিতিতে যোগ দেন। পরে বেলুড়ে রামকৃষ্ণ মিশনের সঙ্গে যুক্ত হন। প্রফুল্ল কুমার কলকাতা বিশ্ববিদ্যালয় এবং শান্তিনিকেতনের বিশ্বভারতী বিশ্ববিদ্যালয়ে প্রাচ্য দর্শন নিয়ে পড়াশোনা করেন। সনাতন ধর্ম ও জাতীয়তাবাদী আদর্শ প্রচারের যুক্ত হন। শান্তিনিকেতনে রবীন্দ্রনাথ ঠাকুরের সংস্পর্শ আসেন এবং রবীন্দ্রনাথ ঠাকুরের দ্বারা উৎসাহিত হয়ে, তিনি ১৯৩২ খ্রিস্টাব্দে থাইল্যান্ড গমন করেন। তার দার্শনিক রচনাসমূহ ও বক্তৃতা থাইল্যান্ডের জনগণ এবং সেখানে বসবাসকারী ভারতীয়ের প্রশংসা লাভ করে। তিনি স্বামী সত্যানন্দ পুরী নামে পরিচিত হন। ১৯৩৯ খ্রিস্টাব্দে তিনি সেখানে থাই-ভারত সাংস্কৃতিক লজ প্রতিষ্ঠা করেন থাইল্যান্ডে সত্যানন্দ চুলালংকর্ন বিশ্ববিদ্যালয়ে তুলনামূলক ধর্মতত্ত্বের অধ্যাপক পদে নিযুক্ত হন এবং তিনি ডক্টরেট উপাধি পান। ছয় মাসের মধ্যেই তিনি থাই ভাষা আয়ত্ত করেন। রামায়ণ, মহাত্মা গান্ধীর জীবনী, ভারতীয় দর্শনের বেশ কিছু রচনা এবং জীবনী অনুবাদ করেন। সাহিত্যকর্মে তার কুড়িটিরও বেশী গ্রন্থ প্রকাশিত হয়। ১৯৩৯ খ্রিস্টাব্দে দ্বিতীয় বিশ্বযুদ্ধের শুরুতে স্বামী সত্যানন্দের গঠিত ভারতীয় জাতীয় কাউন্সিল, জ্ঞানী প্রীতম সিং ধিলনের ভারতীয় স্বাধীনতা লীগের সঙ্গে ভারতীয় স্বাধীনতা আন্দোলনের লক্ষ্যে সশস্ত্রভাবে ভারতীয় প্রতিরোধকে সমর্থন করার জন্য জাপানিদের উদ্দীপিত করতে সহায়ক হয়েছিল। বিপ্লবী রাসবিহারী বসুর সঙ্গে যোগ দিয়ে ইন্ডিয়ান ন্যাশনাল আর্মি গঠনে সাহায্য করেন। সর্দার প্রীতম সিং ধিলন এবং স্বামী সত্যানন্দ পুরীই প্রথম ইওয়াইচি ফুজিওয়ারা এবং ফুজিওয়ারা কিকানের সঙ্গে জাপানী নীতির বিষয়ে আলোচনা করেন এবং ভারতের স্বাধীনতা আন্দোলনে তাদের সমর্থনের প্রতিশ্রুতি আদায়ে ভারতীয় স্বাধীনতা লীগের এবং আজাদ হিন্দ ফৌজের ভিত্তি তৈরি হয়। ১৯৪২ খ্রিস্টাব্দের মার্চ মাসে সর্দার প্রীতম সিং ধিলন ও স্বামী সত্যানন্দ পুরী বিমানযোগে টোকিও সম্মেলনের পথে বিমান দুর্ঘটনায় নিহত হন। ১৯৪২ খ্রিস্টাব্দে থাই-ভারত কালচারাল লজ স্বামী সত্যানন্দ পুরীর স্মৃতিতে স্বামী সত্যানন্দ পুরী ফাউন্ডেশন প্রতিষ্ঠা করে। ফাউন্ডেশনের রেফারেন্স লাইব্রেরি-এসএসপিএফ লাইব্রেরি টির সংগ্রহে রয়েছে বহু পুরানো এবং বিরল ভারতীয় গ্রন্থসম্ভার। ফাউন্ডেশনটি ভারতীয় সংস্কৃতি, বিশেষ করে রামায়ণের উপর নানা কাজ প্রচারের সাথে জড়িত। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৫৫, আইএসবিএন ৯৭৮-৮১-৭৯৫৫-১৩৫-৬ Kratoska 2002, পৃ. 173–175 Indian National Army in East Asia. Hindustan Times ওয়েব্যাক মেশিনে আর্কাইভকৃত ২ জুলাই ২০০৭ তারিখে
বিড কোলা

বিড কোলা হল একটি পেরুভীয় কোমল পানীয়ের মার্কা। পণ্যটি ইন্ডাস্ট্রিয়া এমবোটেলাডোরা দেল ওরিয়েন্তে এসআরএল দ্বারা ২৫ ফেব্রুয়ারি ২০০৩ এ ট্রেডমার্ক করা হয়। বিড কোলা পেরুর পুকাল্লাপাতে উত্পাদিত হয় এবং উকায়ালি অঞ্চল জুড়ে বিক্রি হয়। বিড কোলা বিক্রি হয় ৩৬২ মিলি কাঁচের বোতলে। বিড কোলার স্লোগান হল "লা রিকুইসিমা!" (সবচেয়ে সুস্বাদু!)। কনকর্ডিয়া, একটি সরাসরি প্রতিযোগিতামূলক ব্র্যান্ড। Creditos Perú ওয়েব্যাক মেশিনে আর্কাইভকৃত মার্চ ১৪, ২০১২ তারিখে উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "crediperu1" নামটি একাধিক বার সংজ্ঞায়িত করা হয়েছে "Beed Cola"। Fizzy Drinks। ২০১১-০২-২৪। ২০১৭-০৮-০২ তারিখে মূল থেকে আর্কাইভ করা। সংগ্রহের তারিখ ২০২২-০৮-১৬।  Ministry of Energy and Mines, Impact study ওয়েব্যাক মেশিনে আর্কাইভকৃত ২০০৭-১২-০২ তারিখে, Retrieved October 26, 2007
অনুরাধাপুর জেলা

অনুরাধাপুর (সিংহলি: අනුරාධපුර දිස්ත්‍රික්කය, তামিল: அனுராதபுரம் மாவட்டம்) হলো উত্তর মধ্যাঞ্চল প্রদেশ, শ্রীলঙ্কার একটি জেলা। এর আয়তন ৭,১৭৯ কিমি২। অনুরাধাপুর (পৌরসভা) বুলনেওয়া এপ্পাওয়ালা গ্যালেনবিন্দুনুওয়েওয়া গালনেওয়া গানেওয়ালপোলা হাবরানা হারোউপোটানা কাহাতগাছদিগিলিয়া কেবিটিগোল্লাওয়া কেকিরাওয়া কোনাপাথিরাওয়া কনওয়েওয়া মদতুগামা মহিলুপল্লামা মারাডাঙ্কদাওয়ালা মেদাওয়াচ্চিয়া মিহিনতালে নোচিয়াগামা নাচ্ছাদুওয়া পাদাউইয়া পলুগাসওয়েওয়া রামবেওয়া সেপ্পুকুলমা তালাওয়া তাম্বুতেগামা থিরাপ্পানে ইয়াকাল্লা অনুরাধাপুর জেলা পূর্ব নির্বাচনী জেলা অনুরাধাপুর জেলা পশ্চিম নির্বাচনী জেলা হারোপোথানা নির্বাচনী জেলা কালাওয়েওয়া নির্বাচনী জেলা কেকিরাওয়া নির্বাচনী জেলা মেদাওয়াছিয়া নির্বাচনী জেলা মিহিনতালে নির্বাচনী জেলা   ২০০১ সালের আদমশুমারি অনুসারে জনসংখ্যা ছিল ৭৪৫,৬৯৩ জন। যাদের মধ্যে ৯০.৭% সিংহলী, ৮.৩% শ্রীলঙ্কান মুর, ০.৭% স্থানীয় শ্রীলঙ্কান তামিল এবং ০.১% ভারতীয় বংশোদ্ভূত তামিল। জনসংখ্যার ৯০% বৌদ্ধ, ৮.৪% মুসলিম, ১.১% খ্রিস্টান এবং ০.৫% হিন্দু। বিভাগীয় সচিবালয় জেলা থেকে পরবর্তী প্রশাসনিক বিভাগ গঠন করে। অনুরাদাপুর বিভাগীয় সচিবালয় গ্যালেনবিন্দুনুওয়েওয়া বিভাগীয় সচিবালয় গালনেওয়া বিভাগীয় সচিবালয় হাড়োপোথান বিভাগীয় সচিবালয় ইপলোগামা বিভাগীয় সচিবালয় কাহাতগাছদিগিলিয়া বিভাগীয় সচিবালয় কেবিথিগোল্লেওয়া বিভাগীয় সচিবালয় কেকিরাওয়া বিভাগীয় সচিবালয় মহাবিলছিয়া বিভাগীয় সচিবালয় মেদাওয়াছিয়া বিভাগীয় সচিবালয় মিহিনথলে বিভাগীয় সচিবালয় নাচ্ছাদুওয়া বিভাগীয় সচিবালয় নোচ্চিয়াগামা বিভাগীয় সচিবালয় নুয়ারগাম পালাথা কেন্দ্রীয় বিভাগীয় সচিবালয় নুয়ারগাম পালাথা পূর্ব বিভাগীয় সচিবালয় পদবিয়া বিভাগীয় সচিবালয় পালাগালা বিভাগীয় সচিবালয় পলুগাস্বেওয়া বিভাগীয় সচিবালয় রাজাঙ্গনায়া বিভাগীয় সচিবালয় রামবেওয়া বিভাগীয় সচিবালয় থালাওয়া বিভাগীয় সচিবালয় থামবুতেগামা বিভাগীয় সচিবালয় থিরাপ্পানে বিভাগীয় সচিবালয় অনুরাধাপুরা জেলা এবং শ্রীলঙ্কার বিস্তারিত মানচিত্র Department of Census and Statistics,The Census of Population and Housing of Sri Lanka-2011 Department of Census and Statistics - official government website
ক্যাডেট কলেজ ক্লাব লিমিটেড

ক্যাডেট কলেজ ক্লাব লিমিটেড বা সিসিসিএল হল বাংলাদেশের সমস্ত ক্যাডেট কলেজের প্রাক্তন শিক্ষার্থীদের জন্য একটি প্যান-ন্যাশনাল ক্লাব এবং এটি নারায়ণগঞ্জের পূর্বাচল নতুন শহরে অবস্থিত। শাহাদাত মোশাররফ খান (মুকুল) ক্লাবের সভাপতি এবং টিএম শহীদুল ইসলাম মহাসচিব। ক্লাবটি ২০০৩ সালে বাংলাদেশের ১০টি ক্যাডেট কলেজের প্রাক্তন শিক্ষার্থী এবং তৎকালীন পশ্চিম পাকিস্তানে অবস্থিত সামরিক বিদ্যালয়ের বাঙালি প্রাক্তন শিক্ষার্থী নিয়ে গঠিত হয়েছিল। বর্তমান স্থানে স্থানান্তরের আগে এটি ঢাকার গুলশানে অবস্থিত ছিল। "CCCL – Cadet College Club" (ইংরেজি ভাষায়)। সংগ্রহের তারিখ ২০২৩-১১-০৪।  Correspondent, Cultural (২০০৯-০৭-০৭)। "Hyder Husyn concert for a noble cause"। The Daily Star (ইংরেজি ভাষায়)। সংগ্রহের তারিখ ২০২৩-১১-০৪।
আক সুনকুর হাজিব

আবু সাইদ আক সানকুর হাজিব (পুরো নাম: কাসিমুদ দৌলা আকসুঙ্গুর হাজিব) সুলতান প্রথম মালিক শাহের অধীনে আলেপ্পোর সেলজুক গভর্নর ছিলেন। তিনি ১০৮৭ সাল থেকে সিরিয়ার বেশিরভাগ অংশের প্রকৃত শাসক হিসাবে বিবেচিত হন। ১০৯৪ সালে দামেস্কের শাসক প্রথম তুতুশ কর্তৃক রাষ্ট্রদ্রোহের অভিযোগে তার শিরশ্ছেদ করা হয়েছিল। আক সানকুর ছিলেন জেনগি রাজবংশের প্রতিষ্ঠাতা ইমাদুদ্দিন জেনগির পিতা। তার ছেলে জেনগির বয়স যখন ১০ বছর তখন তিনি মারা যান। ১০৮৭ সালে সুলতান প্রথম মালিক শাহ আক সানকুরকে আলেপ্পো এবং হামা এবং এর আশেপাশের অঞ্চলগুলির গভর্নর বানিয়েছিলেন। এ সময়ে তারা অস্থিতিশীল অবস্থায় ছিলেন। পরবর্তীকালে তিনি আট বছর রাজত্ব করেন। অঞ্চলগুলির শাসক এবং আমিরদের মধ্যে অনেক দ্বন্দ্বের কারণে শহরের অভ্যন্তরে পরিস্থিতি কঠিন ছিল। উচ্চ কর এবং দ্রব্যের মূল্যবৃদ্ধি অপরাধ বৃদ্ধির দিকে পরিচালিত করে। আলেপ্পো এবং এর পরিবেশের নিরাপত্তা পরিস্থিতি ঠিক করে আক সানকুর সংস্কার শুরু করে। তিনি ইসলামি হুদুদ সক্রিয় করেন, চোর-দস্যুদের বিতাড়িত করেন এবং দুর্নীতির মোকাবেলা করেন। নাগরিক অধিকার রক্ষায় তিনি পুলিশের ব্যবহার বাড়ান। তিনি পুলিশ কর্তৃত্বকে জনগণকে নিয়ন্ত্রণ করার পরিবর্তে সুরক্ষার জন্য ব্যবহার করেছিলেন। আক সানকুর প্রতিটি গ্রাম বা সেক্টরের জন্য "সম্মিলিত দায়বদ্ধতার নীতি" তৈরি করেছিলেন, যার অর্থ ছিল যে যদি একটি গ্রামে চোরদের দ্বারা আক্রমণ করা হয়, পুরো গ্রামটি এটি রক্ষা করার দায়িত্ব ভাগ করে নিবে। শহরে শৃঙ্খলা তৈরির জন্য তার নীতির কারণে, এটি ব্যবসা এবং চাষের জন্য একটি উপযুক্ত জায়গা হয়ে ওঠে, অর্থনীতি পুনরুদ্ধার হয় এবং মুদ্রাস্ফীতি হ্রাস পায়। তিনি জনগণকে তাদের মালামাল রাস্তা থেকে সরিয়ে না দেওয়ার জন্য বলেছিলেন, এই বলে যে তিনি নিশ্চয়তা দিয়েছিলেন যে, তাদের মালামাল চুরি হবে না। ইবনে কালানিসি তার দ্য হিস্ট্রি অফ দামেস্ক বইয়ে বলেছেন: তিনি শুধু জনগণের সাথে ছিলেন, তিনি রাস্তা রক্ষা করেছিলেন, শৃঙ্খলা নিশ্চিত করেছিলেন, ধর্মের ব্যাপারে সঠিক আচরণ করেছিলেন, দুর্নীতির আক্রমণ করেছিলেন এবং খারাপ লোকদের সরিয়ে দিয়েছিলেন। ইবনে কাসির এবং আলি ইবনে আসির তার সম্পর্কে লিখেছেন যে, তার একটি ভাল খ্যাতি ছিল। প্রথম তুতুশ ১০৯৪ সালের মে মাসে আক সানকুরকে হত্যা করেন। Maalouf, Amin (১৯৮৫)। The Crusades Through Arab Eyes। Schocken।  Maalouf 1985। Shaker, Mustafa। دخول الترك الغز إلى الشام Entering of Turks to Sham। পৃষ্ঠা 307، 314، 315।  Gibb, N. A. R. (২০০২)। The Damascus Chronicle of the Crusades. Extracted and translated from the Chronicle of ibn al-Qalānisi। Dover Publications। পৃষ্ঠা 21, 23।  Richards, D. S. (২০০২)। The Annals of the Saljuq Turks: Selections from al-Kamil fi'l-Tarikh ibn al-Athir, Routledge Studies in the History of Iran and Turkey। Routledge। পৃষ্ঠা 265।
নারায়ণগঞ্জ প্রেস ক্লাব

নারায়ণগঞ্জ প্রেসক্লাব হল নারায়ণগঞ্জে অবস্থিত সাংবাদিকদের প্রাণের মঞ্চ। বর্তমান সভাপতি আরিফ আলম দীপু ও সাধারণ সম্পাদক রফিকুল ইসলাম জীবন। নারায়ণগঞ্জ প্রেসক্লাব প্রতিষ্ঠিত হয় ১৯৬৬ সালে। ২০০৩ সালের নভেম্বরে, গার্মেন্টস শ্রমিকরা নারায়ণগঞ্জ প্রেসক্লাব ভাংচুর করেছিল কারণ তারা ভেবেছিল যে এটি বাংলাদেশ নিটওয়্যার প্রস্তুত ও রপ্তানিকারক সমিতির অংশ। তারা ক্লাব থেকে একটি ফ্লোর ভাড়া নিয়েছিল। শ্রমিকরা ৯টা থেকে ৫টা কর্মঘন্টা এবং ওভারটাইম বেতনের জন্য বিক্ষোভ করেছিল সেদিন। ১৯৬৬ সালে নারায়ণগঞ্জ প্রেস ক্লাবের প্রথম প্রতিষ্ঠাকালীন কার্যকরী কমিটির সভাপতি (পাকিস্তান অবজারভার) অধ্যক্ষ সামসুল হুদা এবং সাধারণ সম্পাদক হিসেবে (ইত্তেফাক) হাবিবুর রহমান নির্বাচিত হন। "Narayanganj Press Club gets new body"। bangladeshpost.net (ইংরেজি ভাষায়)। সংগ্রহের তারিখ ২০২৩-১১-০৪।  "আমাদের গঠনতন্ত্র"। narayanganjpressclub.com (ইংরেজি ভাষায়)। সংগ্রহের তারিখ ২০২৩-১১-০৪।  "Star Magazine"। archive.thedailystar.net। সংগ্রহের তারিখ ২০২৩-১১-০৪।  "N'ganj Press Club executives"। The Daily Star (ইংরেজি ভাষায়)। ২০০৮-০৬-২৯। সংগ্রহের তারিখ ২০২৩-১১-০৪।
বাদুল্লা জেলা

বাদুল্লা জেলা (সিংহলি: බදුල්ල දිස්ත්‍රික්කය বাদুল্লা ডিস্ট্রিকায় ; তামিল: பதுளை மாவட்டம் পাতুহি মাভাটম) হল শ্রীলঙ্কার উভা প্রদেশের একটি জেলা। বাদুল্লা জেলার সমগ্র জমির আয়তন ২,৮৬১ কিমি২ (১,১০৫ মা২) এবং এর মোট জনসংখ্যা ৮,৩৭,০০০ জন। [কখন?]জেলাটির পূর্ব ও দক্ষিণে মোনারাগালা এবং রথনাপুরা জেলা, উত্তরে আমপারা এবং ক্যান্ডি জেলা এবং পশ্চিমে নুওয়ারা এলিয়া এবং মাতালে রয়েছে। জেলার অর্থনীতি প্রধানত কৃষি খামার এবং পশুসম্পদের উপর নির্ভরশীল। বাদুল্লা জেলা একটি কৃষিপ্রধান জেলা যেখানে চা এবং বিভিন্ন সবজি চাষ করা হয়। জেলাটি একটি উচ্চ অঞ্চল এবং একটি নিম্ন অঞ্চলে বিভক্ত এবং এদের জলবায়ু এবং ভৌগলিক বৈশিষ্ট্যও পৃথক পৃথক। জেলার উপরের অঞ্চলটি চা বাগান এবং সবজি চাষের জন্য পরিচিত যেখানে নীচের অঞ্চলটি ধান চাষে বেশি গুরুত্ব দেয়। উভা ওয়েলসা বিশ্ববিদ্যালয় সরস্বতী সেন্ট্রাল কলেজ এস টমাস কলেজ বান্দরওয়েলা সেন্ট জোসেফ কলেজ বান্দরওয়েলা সেন্ট্রাল কলেজ ধর্মদুথা কলেজ ইউভিএ কলেজ বাদুল্লা কেন্দ্রীয় কলেজ বিশাকা বালিকা উচ্চ বিদ্যালয় বিহারমহাদেবী বালিকা বিদ্যালয় পাসরা ন্যাশনাল কলেজ পাসরা তামিল মহা বিদ্যালয়ম ন্যাশনাল কলেজ শ্রী রামকৃষ্ণ কলেজ আল আধান মহা বিদ্যালয় বারাথী মহা বিদ্যালয়ম তামিল গার্লস মহাবিদ্যালয় বাদুল্লা বান্দরওয়েলা হালি-এলা হাপুতলে মাহীয়াঙ্গনায়া পসরা উভা-পরানাগামা ওয়েলিমাদা উইয়ালুয়া বাদুল্লা (পৌরসভা) বান্দরওয়েলা (পৌরসভা) হাপুতলে (নগর পরিষদ) মাহীয়াঙ্গনায়া দিয়াতলাওয়া হালি-এলা এলা হালদুমুল্লা বেরগালা ওয়েলিমাদা কাণ্ডকেতিয়া মেগাহাকিভুলা পসরা লুনুগালা টেন্নাপাঙ্গুয়া কুমারপট্টিয়া (২০১০ সালের অনুমান ৮৮৭২২০) এই জেলায় বৌদ্ধ ধর্মের মানুষ সবচেয়ে বেশি (৭২.৬%)। খ্রিস্টান ধর্মের মানুষ সবচেয়ে কম (২.১%)। এখানে বেশ কয়েকটি বৌদ্ধ বিহার রয়েছে, তাছাড়া রয়েছে কিছু জলপ্রপাত। মহিয়ঙ্গনা রাজা মহা বিহার মুথিয়াঙ্গানা রাজা মহা বিহার, বাদুল্লা আর্মি গ্যারিসন টাউন, দিয়াতলাওয়া নামুনুকুল পর্বতমালা হাপুতলে লিপটনের সিট ও আদিশাম বাংলো ডেমোদরায় রেলওয়ে ব্রিজ ও রেললাইন ডানহিন্দা, বাবরকান্দা, দিয়ালুমা এবং রাবণ এলা জলপ্রপাত বগোদা কাঠের সেতু আদিবাসী বেদ্দা মানুষ, ডাম্বানা বাদুল্লার আশেপাশের এবং শ্রীলঙ্কার বিশদ মানচিত্র উভা প্রদেশের ইতিহাস উভা প্রদেশের স্বাস্থ্যসেবা - প্রাদেশিক জেনারেল হাসপাতাল - বাদুল্লা "Uva Province" (পিডিএফ)। ২০১০-১১-১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১০-০৩-১৯।  "Uva"। ২০১১-০৬-০৫ তারিখে মূল থেকে আর্কাইভ করা। সংগ্রহের তারিখ ২০১০-০৩-১৯।  Department of Census and Statistics,The Census of Population and Housing of Sri Lanka-2011
ধুনুচি

ধুনুচি হলো একটি ধুনো জ্বালানোর পাত্রবিশেষ (সাধারণত ভারতীয় লোবান বা ধুনোর সাথে ঐতিহ্যবাহী অনুষ্ঠানে ব্যবহার করা হয়) যা পূজায় আরতি করার এক পর্যায়ে ব্যবহৃত হয়। এটি প্রায়শই প্রদীপের সাথে আরতির পরে ব্যবহৃত হয়। ধুনুচির একটি প্রজ্বলনের উপযোগী প্রসারিত আকৃতি রয়েছে। এর উপরে একটি বড় গহ্বর সহ একটি কান্ড ধরে রাখা হয়। ধুনুচি ঐতিহ্যগতভাবে মাটির পাত্র দিয়েও তৈরি হতে পারে। ধুনুচি এক হাতলবিশিষ্ট হতে পারে। কোনো ক্ষেত্রে দুটি হাতল একে অপরের বিপরীত দিকেও দেখা যায়। আবার কোনো সময় হাতলবিহীন হয়ে থাকে। তাপের প্রভাব কমাতে পিতল বা রূপালী ধুনুচির লম্বা হাতল রয়েছে। মাটির পাত্রের ধুনুচি মাটি থেকে কুমোররা তৈরি করে। আকৃতি দেওয়ার পর ধুনুচিগুলো প্রথমে রোদে শুকিয়ে আগুনে পোড়ানো হয়। প্রতি বছর, নদীয়া বা বাঁকুড়ার মতো জেলার কুমোররা দুর্গাপূজার পূর্বে ব্যাপক হারে ধুনুচি তৈরি করে। ২০১৬ সালের হিসাবে, বাঁকুড়ায় মাঝারি আকারের মাটির পাত্রের ধুনুচির পাইকারি মূল্য ছিল দশ থেকে বারো টাকা এবং খুচরা মূল্য ছিল বিশ থেকে পঁচিশ টাক। নিচে জ্বলন্ত কয়লা রেখে ধুনাচি জ্বালানো হয় যা ধীরে ধীরে জ্বলতে থাকা নারকেলের তুষের একটি স্তর জ্বালাতে থাকে। তার উপর ধূপ (ভারতীয় লোবানের মতো শালিনির্যাস) ছিটিয়ে দেওয়া হয়। পূর্ব ভারতে দুর্গাপূজার সময় ধুনুচি নৃত্য বা ধুনুচির সাথে উন্মত্ত নাচ ঢাক বাজানোর সাথে করা হয়। অনেক পূজার ঐতিহ্য সেরা ধুনুচি নৃত্য প্রতিযোগিতারও আয়োজন করে যেখানে কিছু প্রতিযোগি তিনটি ধুনুচি ধরে নৃত্য করে - এবং তৃতীয় ধুনুচিটি মুখে দাঁতের মাঝে রাখা হয়। ধুনুচি আরতি "ধূপ আরতি" নামেও পরিচিত। Janardhanan, Dr Major Nalini (২৩ জুলাই ২০২৩)। BLESSINGS GALORE (ইংরেজি ভাষায়)। DeepMisti Publication। পৃষ্ঠা 80। আইএসবিএন 978-81-19108-77-0।  Shukla-Bhatt, Neelima (৭ মার্চ ২০২৩)। "Dhunuchi"+origin+Bengal&pg=PT123 Hinduism: The Basics। Taylor & Francis। পৃষ্ঠা 123। আইএসবিএন 978-1-315-30333-8।  Mukhopadhyaya, Trailokyanatha (১৮৯৪)। Monograph on the Brass and Copper Manufactures of Bengal (ইংরেজি ভাষায়)। Office of the Superintendent, Government Printing। পৃষ্ঠা 2।  "Durga Puja 2022: পুজোর ধুনুচি, প্রদীপ বানাতে ব্যস্ত নদিয়ার মহিলা মৃৎশিল্পীরা"। News 18 Bangla। Network 18 Group। ১২ সেপ্টেম্বর ২০২২। সংগ্রহের তারিখ ১৭ অক্টোবর ২০২২।  Bandyopadhyay, Rajdeep (৯ অক্টোবর ২০১৬)। "ধুনুচি গড়েই পুজোয় সুখের মুখ ওঁদের"। Anandabazar Patrika। সংগ্রহের তারিখ ১৭ অক্টোবর ২০২২।  উইকিমিডিয়া কমন্সে ধুনুচি সংক্রান্ত মিডিয়া রয়েছে। Dhunuchi Nach video Dhunuchi Nach Photo
ইসরা আল-মোদাল্লাল

ইসরা আল-মোদাল্লাল (আরবি : إسراء المدلل) ২০১৩-২০১৪ মেয়াদে গাজায় হামাস সরকারের ইংরেজি ভাষার মুখপাত্র ছিলেন। তিনি হামাসের প্রথম নারী মুখপাত্র। মিশরে জন্মগ্রহণকারী ইসরা গাজায় বেড়ে ওঠেন। তিনি ইংল্যান্ডের ব্র্যাডফোর্ডের হাই স্কুলে পড়াশোনা করেন এবং গাজা ইসলামি বিশ্ববিদ্যালয় থেকে গণমাধ্যম বিদ্যায় স্নাতক অর্জন করেন। মুখপাত্রের ভূমিকা গ্রহণ করার আগে তিনি সম্প্রচার সাংবাদিক হিসাবে কাজ করেছিলেন। তার নিয়োগ হামাসের জনসাধারণের ভাবমূর্তি পরিবর্তনের প্রচেষ্টার অংশ ছিল। ইসরা আল-মোদাল্লাল মিশরে একটি ফিলিস্তিনি উদ্বাস্তু শিবিরে জন্মগ্রহণ করেন এবং তার যৌবন গাজায় কাটিয়েছেন। তিনি ইংল্যান্ডের ব্র্যাডফোর্ডের গ্রেঞ্জ টেকনোলজি কলেজে পড়েন তখন তার বাবা বিশ্ববিদ্যালয়ের ছাত্র ছিলেন। ইংল্যান্ডে থাকাকালীন তার ইংরেজি কথ্যভাষায় ইয়র্কশায়ার উপভাষার আঞ্চলিকতার প্রভাব পরে। তিনি গাজা ইসলামি বিশ্ববিদ্যালয় থেকে গণমাধ্যম বিদ্যায় স্নাতক ডিগ্রি অর্জন করেন এবং পরে সম্প্রচার সাংবাদিক হিসেবে কাজ করেন। তিনি একটি স্থানীয় স্টেশন এবং ইংরেজি ভাষার স্যাটেলাইট নিউজ চ্যানেলে কাজের অভিজ্ঞতাকে কর্মজীবনের গঠনমূলক অভিজ্ঞতা হিসেবে কৃতিত্ব দিয়েছেন। ইসরা আল-মোদাল্লাল ২০১৩ সালের নভেম্বরে হামাস সরকারের আন্তর্জাতিক মুখপাত্র হিসাবে যোগ দেন। এই পদে অধিষ্ঠিত প্রথম মহিলা ছিলেন। মিডিয়া প্রধান ইহাব আল-গুসেইনের অধীনে হামাসের প্রতি জনসাধারণের ভাবমূর্তি পরিবর্তনের একটি প্রচেষ্টার অংশ হিসেবে তার নিয়োগ হয়েছিল। ইহাব একটি নতুন সরকারি ওয়েবসাইট খুলেছেন, সরকারী সোশ্যাল মিডিয়ার ব্যবহার বৃদ্ধি করেছেন এবং অল্প বয়স্ক কর্মী নিয়োগ করেছেন। ক্ষমতায় একজন নারী ব্যক্তিত্ব হিসেবে, তার ভূমিকা ফিলিস্তিনি ও হামাসের উদ্বেগকে পশ্চিমের সাথে আরও ঘনিষ্ঠভাবে সংযুক্ত করা এবং ফিলিস্তিনি নারীদের ক্ষমতায়নের জন্য প্রত্যাশিত ছিল। আল-মোদাল্লাল নিজেকে একজন ফিলিস্তিনি হিসেবে উল্লেখ করেছেন, হামাসের ভক্ত হিসেবে নয়। তিনি বলেছিলেন যে তিনি মানবাধিকার এবং মানবিক কারণগুলিতে মনোনিবেশ করবেন। ইসরায়েলি গণমাধ্যমের সাথে কথা বলবেন না এবং একটি সামাজিক মাধ্যমে প্রচার শুরু করবেন। তিনি তালাকপ্রাপ্ত, এবং একটি মেয়ে আছে। "أول مرة..ظهور الناطقة الإعلامية إسراء المدلل في مؤتمر صحفي بغزة"। র‍্যাচেল করি। ১০ নভেম্বর ২০১৩। ৮ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৫।  আসবর্ণ, সাইমন (১২ নভেম্বর ২০১৩)। "A move in the right direction? After years of restricting women's rights Hamas hires Isra Al-Modallal as its first female spokesperson"। দ্য ইন্ডিপেন্ডেন্ট। সংগ্রহের তারিখ ১৬ নভেম্বর ২০১৩।  টেইট, রবার্ট (১১ নভেম্বর ২০১৩)। "British-educated woman becomes first female spokesman for Hamas"। দ্য টেলিগ্রাফ। সংগ্রহের তারিখ ১৬ নভেম্বর ২০১৩।  বারজাক, ইব্রাহিম (১০ নভেম্বর ২০১৩)। "Isra Almodallal Appointed First Spokeswoman For Hamas"। হাফপোস্ট। এওএল। অ্যাসোসিয়েটেড প্রেস। ১৩ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৩।  রবার্ট, হেরিয়েট (৭ নভেম্বর ২০১৩)। "Yorkshire-educated woman becomes first female Hamas spokesperson"। দ্য গার্ডিয়ান। ১২ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৩।  প্রবেশদ্বার:  ফিলিস্তিন জীবনী
জ্যোতি কলশ

একটি জ্যোতি কলশ হলো (সংস্কৃত: ज्योतीकलश ) দেবী দুর্গার প্রতীকী রূপ। নবরাত্রি উৎসবে, ভক্তরা দেবীর মন্দিরে জ্যোতি কলশ প্রজ্জ্বলন করে তাকে তুষ্ট করেন। জ্যোতি কলশ শব্দটি দুটি সংস্কৃত শব্দের সংমিশ্রণ থেকে এসেছে, যথা - জ্যোতি (আলো/প্রদীপ) ও কলশ (ধাতুপাত্র)। একটি জ্যোতি কলশে ঘি দিয়ে জ্বালানো মাটির প্রদীপ (দিয়া) থাকে যা মাটির পাত্রে (কলশ) স্থাপন করা হয়। এটি মাটির ঢাকনা দিয়ে ঢেকে দেওয়া হয়। নবরাত্রির নয় দিন ও রাত ধরে অগ্নি (জ্যোতি) অবিরাম জ্বলতে থাকে। নবরাত্রির নয় দিন পৃথিবীতে দেবী মাতার ঐশ্বরিক উপস্থিতির প্রতীক। মূল মন্দিরের চারপাশে অনেক বড় হলঘর রয়েছে যেখানে ভক্তদের দ্বারা জ্যোতি কলশ প্রজ্জ্বলন করা হয়। এই জ্যোতি কলশ নয় দিন ধরে রাখা হয় যা স্বেচ্ছাসেবকদের তত্ত্বাবধানে থাকে। তারা নয় দিন ধরে ঘি দিয়ে প্রদীপগুলি জ্বলছে কিনা তা তত্ত্বাবধান করে। নবরাত্রির সময় অনেকে তাদের গৃহে জ্যোতি কলশ স্থাপন করেন। নদী বা অন্যান্য জলাশয়ে জ্যোতি কলশগুলিকে বিসর্জন দেওয়ার উদ্দেশ্যে উৎসবের নবম ও শেষ দিন জ্যোতি কলশ শোভাযাত্রা বের করা হয়। জ্যোতি কলশ শোভাযাত্রা রাজস্থান, উত্তর প্রদেশ, মধ্যপ্রদেশ এবং বিশেষ করে ছত্তিশগড়ে দেখা যায় যেখানে জ্যোতি কালশের উৎসব ও স্থাপন খুবই জনপ্রিয়। ভক্তরা বাম্বলেশ্বরী, দন্তেশ্বরী, মহামায়া, মাওলি, মন্দিরে ভিড় করেন। কঙ্কালিন, অষ্টভুজি মন্দির, আদভরসহ আরও অনেক জায়গায় জ্যোতি কলশ স্থাপন করা হয়। দিয়া "Chhattisgarh, a land of temples"। The Daily Pioneer। ৯ মে ২০১২। সংগ্রহের তারিখ ১০ আগস্ট ২০১২।  Shri H.S. Jain, learned counsel for the petitioner submits that the petitioner has arranged for Akhand Jyoti Kalash procession to immerse the same in river Kalyani. Procession is to be taken out from the prescribed route from temple of goddess Durga to the said river in village Safdarganj, district Barabanki. Vasudev Gupta v State Of U.P.,Thru. Princ. Secy., Home & Others "नवसंवत्सर की पूर्व संध्या पर निकाली झांकियां Jyoti Kalash procession taken out on eve of Navaratri festival - Rajasthan"। Dainik Navajyoti। ২৩ মার্চ ২০১২। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১২।  "Janjgir Champa Heart of Chhattisgarh"। Official Website of Janjgir Champa District, Chhattisgarh। ২ মে ২০১২ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১২।
মালদ্বীপের রাজনৈতিক দলগুলির তালিকা

মালদ্বীপের রাজনৈতিক দলগুলিকে বৈধ করা হয়েছিল যখন মালদ্বীপের সংসদ ২ জুন ২০০৫-এ বহুদলীয় ব্যবস্থা তৈরির জন্য সর্বসম্মতভাবে ভোট দেয়। কয়েক দশকের স্বৈরাচারী শাসনের পর এটি এসেছে। এই রায়ের আগে মালদ্বীপের আইনি ব্যবস্থার অধীনে রাজনৈতিক দলগুলিকে অনুমতি দেওয়া হয়নি। ১২ মার্চ, ২০১৩-এ রাষ্ট্রপতি ওয়াহেদ একটি নতুন 'রাজনৈতিক পার্টি বিল' অনুমোদন করেন, ২০০৫ সালে প্রতিষ্ঠিত নির্দেশিকা প্রতিস্থাপন করে, যখন দেশে একটি বহুদলীয় ব্যবস্থা তৈরি হয়েছিল। বিলে একটি রাজনৈতিক দল নিবন্ধনের জন্য প্রয়োজনীয় ন্যূনতম সদস্য সংখ্যা ৩০০০ থেকে বাড়িয়ে ১০,০০০ করা হয়েছে। বিলটি অনুমোদনের সাথে সাথে ১০,০০০ সদস্য নিবন্ধিত ছিল না এমন সমস্ত রাজনৈতিক দল বিলুপ্ত হয়ে গেছে। ১১টি বিলুপ্ত দলগুলির মধ্যে থেকে, গৌমি ইথিহাদ এবং মালদ্বীপ উন্নয়ন জোট নির্বাচন কমিশনকে প্রয়োজনীয় নথিপত্র উপস্থাপন করেছে এবং তাদের বৈধতা ধরে রেখেছে। নতুন আইনের অধীনে দ্রবীভূত হওয়া দলগুলোর একটি তালিকা নিচে দেওয়া হল: মালদ্বীপ প্রবেশদ্বার রাজনীতি প্রবেশদ্বার মালদ্বীপের রাজনীতি দেশ অনুযায়ী রাজনৈতিক দলের তালিকা http://www.haveeru.com.mv/news/47913# ওয়েব্যাক মেশিনে আর্কাইভকৃত মার্চ ১৬, ২০১৩ তারিখে HaveeruOnline news article মালদ্বীপ নির্বাচন কমিশনে রাজনৈতিক দলগুলোর নিবন্ধন ।